
PROJEKTS uz 07.10.2026.

Vēlamais izskatīšanas laiks: Finanšu komitejā 21.10.2026.
tuvākajā domes sēdē (pēc iedzīvotāju viedokļu noskaidrošanas)

Sagatavotāji: D.Tīruma

Ziņotājs: L.Bernāns
APSTIPRINĀTI

ar Ādažu novada pašvaldības domes 

2026. gada __. ____________sēdes lēmumu 

(protokols Nr. §)

SAISTOŠIE NOTEIKUMI

Ādažos, Ādažu novadā

2026. gada ___. _________






Nr. ___/2026
Grozījums Ādažu novada pašvaldības 2025. gada 26. jūnija saistošajos noteikumos Nr. 26/2025 “Par Ādažu novada pašvaldības maksas autostāvvietu lietošanu”
Izdoti saskaņā ar likuma “Par autoceļiem” 6. panta 4.1 daļu un Publisko aģentūru likuma 17. panta ceturto daļu

Izdarīt Ādažu novada pašvaldības domes 2025. gada 26. jūnija saistošajos noteikumos Nr. 26/2025 “Par Ādažu novada pašvaldības maksas autostāvvietu lietošanu” (publicēti laikrakstā “Latvijas Vēstnesis”, 2025., Nr. 124, 2025., Nr. 231) šādu grozījumu:
Svītrot 3.3. punktu.

Pašvaldības domes priekšsēdētājs





G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
PASKAIDROJUMA RAKSTS
Ādažu novada pašvaldības 2026. gada __. novembra saistošajiem noteikumiem Nr. __/2026 “Grozījums Ādažu novada pašvaldības 2025. gada 26. jūnija saistošajos noteikumos Nr.26/2025 “Par Ādažu novada pašvaldības maksas autostāvvietu lietošanu””
	Paskaidrojuma raksta sadaļas un norādāmā informācija

	1. Mērķis un nepieciešamības pamatojums

1.1. Ādažu novada pašvaldības domes 2025. gada 26. jūnija saistošie noteikumi Nr. 26/2025 “Par Ādažu novada pašvaldības maksas autostāvvietu lietošanu” (turpmāk – Noteikumi) nosaka Ādažu novada pašvaldības (turpmāk – Pašvaldība) maksas autostāvvietu lietošanas kārtību Ādažu novada administratīvajā teritorijā.
1.2. Noteikumu grozījumu mērķis ir aktualizēt Noteikumos ietverto maksas autostāvvietu sarakstu atbilstoši faktiskajai maksas autostāvvietu izmantošanas kārtībai. 
1.3. Ar grozījumiem tiek svītrots Noteikumu 3.3. punkts, kas noteica, ka maksa par autostāvvietu lietošanu tiek noteikta stāvlaukumā “Stacija “Kalngale””, Carnikavas pagastā. Stāvlaukums atrodas uz zemes vienības ar kadastra apzīmējumu 8052 007 0543 daļas, kuru Pašvaldība izmanto, pamatojoties uz 2023. gada 8. novembrī ar VAS “Latvijas dzelzceļš” noslēgto Patapinājuma līgumu Nr. L-1505/2023 (turpmāk – Patapinājuma līgums). Patapinājuma līgums paredz zemes izmantošanu pašvaldības funkciju īstenošanai, tostarp autostāvvietu izbūvei un uzturēšanai.

1.4. Ņemot vērā Patapinājuma līgumā noteiktos zemes izmantošanas nosacījumus un nepieciešamību nodrošināt turpmāku teritorijas izmantošanu atbilstoši Pašvaldības un zemes īpašnieka saskaņotajai kārtībai, Pašvaldība izbeidz maksas autostāvvietas darbību minētajā stāvlaukumā. Līdz ar to turpmāk maksa par autostāvvietas izmantošanu minētajā teritorijā netiks piemērota, un Noteikumu 3.3. punkts ir svītrojams. 

	1. Fiskālā ietekme uz pašvaldības budžetu 

1.1. Laika posmā no 2026.gada maija līdz augustam par stāvvietu Stacija "Kalngale"", Carnikavas pagastā, iekasēti 6942,62 euro ar PVN. 
1.2. Lai nodrošinātu Noteikumu izpildi, nav nepieciešami papildu resursi sakarā ar jaunu institūciju vai darba vietu veidošanu, kā arī esošo institūciju kompetences paplašināšanu.

	1.5. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci
1.6. Noteikumu sociālā ietekme – Noteikumu grozījumiem ir pozitīva sociālā ietekme, jo pēc maksas autostāvvietas darbības izbeigšanas stāvlaukumā “Stacija “Kalngale”” iedzīvotājiem un citām personām par autostāvvietas izmantošanu minētajā teritorijā nebūs jāmaksā.
1.7. Ietekme uz vidi – nav tiešas ietekmes uz vidi.
1.8. Ietekme uz iedzīvotāju veselību – nav attiecināms.
3.4. Ietekme uz uzņēmējdarbības vidi pašvaldības teritorijā – nav attiecināms.

	4. Ietekme uz administratīvajām procedūrām un to izmaksām

4.1. Institūcija, kurā privātpersona var vērsties Noteikumu piemērošanā, ir Aģentūra.

4.2. Galvenie procedūras posmi un privātpersonām veicamās darbības, ko paredz Noteikumi netiek mainīti.

4.3. Paredzētās administratīvo procedūru izmaksas – nav paredzētas. 

	5. Ietekme uz pašvaldības funkcijām un cilvēkresursiem

5.1. Noteikumiem paredzama ietekme uz pašvaldības cilvēkresursiem, jo nebūs nepieciešams sagatavot un izdrukāt atļauju novietošanai aiz transportlīdzekļa priekšējā stikla. 

5.2. Noteikumu izpildei nav nepieciešams veidot pašvaldības jaunas institūcijas, darba vietas vai paplašināt esošo institūciju kompetenci.

5.3. Noteikumu ietekme uz pašvaldības funkcijām – nav attiecināms.

	6. Informācija par izpildes nodrošināšanu

6.1. Aģentūras darbinieki attiecīgo maksas pakalpojumu sniegšanu nodrošinās Noteikumu un esošo darba pienākumu ietvaros. Nav paredzēta jaunu institūciju izveide, esošo likvidācija vai reorganizācija, netiks veidotas jaunas darba vietas.

6.2. Noteikumu izpildes nodrošināšanai nav nepieciešami papildu resursi. 

	7. Prasību un izmaksu samērīgums pret ieguvumiem, ko sniedz mērķa sasniegšana

7.1. Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai un pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša.

	8. Izstrādes gaitā veiktās konsultācijas ar privātpersonām un institūcijām

8.1. Noteikumu izstrādes procesā nenotika atsevišķas konsultācijas ar sabiedrības pārstāvjiem (tostarp biedrībām, nodibinājumiem, apvienībām, u.tml.).

8.2. Konsultācijām tika izmantots šāds sabiedrības līdzdalības veids: pēc Noteikumu izskatīšanas domes Finanšu komitejā 21.10.2026., tie tika publicēti pašvaldības oficiālajā tīmekļvietnē www.adazunovads.lv, kā arī informācija par projektu tika publicēta sociālā tīkla Facebook pašvaldības kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli.

8.3. Publikācijā noteiktajā termiņā – no 22.10.2026. līdz 5.11.2026., priekšlikumi netika saņemti.

8.4. No institūcijām netika saņemti viedokļi un atzinumi par šo noteikumu projektu.

8.5. Cita veida saziņa un konsultācijas nav notikušas.

